97 



skrive dem ved Hjælp af en Kikkert; dertil kom, at Indskrifterne 

 kun ere synlige i Formiddagsbelysning imellem Kl. 8 — 12, saa 

 at han altsaa var nodt til at arbejde i den mest brændende 

 Solhede i Begyndelsen af Juli Maaned. Denne Omstændighed i 

 Forbindelse med det daarlige Drikkevand paadrog ham et Feber- 

 anfald, som han dog ved Anvendelse af voldsomme Lægemidler 

 i Løbet af nogle Dage fik saa vidt Bugt med, at han kunde fort- 

 sætte Rejsen til Isfahan ; hvor daarligt imidlertid hans Befindende 

 i Virkeligheden var, derom saa han selv et Vidnesbyrd i den 

 Omstændighed, at han næsten ingen Erindring havde bevaret 

 om denne Rejse. Den 26de Juli ved Daggry ankom han til 

 Isfahans Forslad Julfah, hvor han tog ind hos den katholske 

 Biskop, en Italiener ved Navn Padre Giovanni, den eneste 

 Europæer, som fandtes der. Næppe var han stegen af Hesten, 

 førend Feberen med fornyet Heftighed vendte tilbage, og han 

 maalte pjeblikkelig søge Sengen. Kort Tid efter udviklede der sig 

 en Underlivsbetændelse og en Sygdom i Leveren, og snart for- 

 værredes hans Tilstand saaledes, at hans Vært, der med stor 

 Omhu plejede ham — og anden Læge havde han ikke — i 

 Midten af August opgav alt Haab om at frelse ham, og han 

 selv var fuldstændig forberedt paa Døden. Imidlertid sejrede 

 dog hans kraftige Natur, og trods idelige Tilbagefald naaede 

 han efterhaanden saa vidt, at han i September, skjøndt med stort 

 Besvær, kunde lade sig flytte til et sundere Opholdssted hos 

 den armeniske Ærkebiskop; ogsaa hos denne brave Mand fandt 

 han den kjærligste og omhyggeligste Pleje, uagtet de saa godt 

 som ikke kunde gjøre sig forstaaelige for hinanden. Under 

 disse Omstændigheder maatte han naturligvis opgive de Planer, 

 han oprindelig havde havt om at rejse vestpaa over de bakhtya- 

 riske Bjerge, igjennem det gamle Susiana over Kirmanshah, i 

 hvis Nærhed den berømte, kæmpemæssige Behistan- eller Bisu- 

 tun-Indskrift findes, til Baghdad. Fra Isfahan begav han sig 

 den 27de September nordpaa til Teheran, som han naaede den 

 9de Oktober, og her tilbragte han nu næsten en Maaned, dels 



7* 



